วันที่ 10 มีนาคม 2023 ตลาดการเงินเริ่มกลับมาให้น้ำหนักต่อโอกาสการขึ้นดอกเบี้ยรุนแรงกว่าเดิม ซึ่งข้อมูลจาก FedWatch Tool บ่งชี้ว่าดอกเบี้ยนโยบายของสหรัฐฯ มีโอกาสขึ้นไปจุดสูงสุดที่เท่าไหร่
วันที่ 10 มีนาคม 2023 2023 ตลาดการเงินเริ่มกลับมาให้น้ำหนักต่อโอกาสการขึ้นดอกเบี้ยรุนแรงกว่าเดิม ซึ่งข้อมูลจาก FedWatch Tool บ่งชี้ว่าดอกเบี้ยนโยบายของสหรัฐฯ มีโอกาสขึ้นไปจุดสูงสุดที่ 5.25-5.50% ซึ่งสูงกว่ามุมมองเดิม ณ ต้นปี 2023 ที่ให้น้ำหนักที่ 5.00-5.25% และสูงกว่า Dot Plot จากการประชุม FOMC เดือนธันวาคม 2022 ที่ 5.1% อย่างมีนัยสำคัญ มีสาเหตุมาจากทั้ง

1. อัตราเงินเฟ้อของสหรัฐฯ และยุโรป ที่แม้จะยังคงแนวโน้มขาลงต่อเนื่องในเดือนมกราคม 2023 แต่ตัวเลขที่สูงกว่าคาดก็ถือเป็นสัญญาณเตือน และสะท้อนต่อความเสี่ยงว่าเงินเฟ้ออาจจะกลับมาเร่งตัวระลอกใหม่ และมีแนวโน้มที่จะทรงตัวในระดับสูงไปในระยะยาวผสานกับ

2. การฟื้นตัวของภาคแรงงานสหรัฐฯ ที่เร็วเกินคาด จึงน่าจะสามารถรองรับนโยบายการเงินที่เข้มงวดได้มากขึ้น

เงินเฟ้อที่ผ่านพ้นจุดสูงสุดไปแล้ว แสดงให้เห็นถึงความสำเร็จของการใช้มาตรการการเงินที่เข้มงวด และมองได้ว่า Fed อยู่บนทางแยกที่เปิดโอกาสให้สามารถเลือกที่จะ
- เร่งใช้นโยบายการเงินแบบเข้มงวดรุนแรงที่เคยส่งสัญญาณผ่าน Dot Plot อย่างเมื่อเดือนธันวาคมของปี 2022 เพื่อขจัดปัญหาเงินเฟ้อให้เบ็ดเสร็จเด็ดขาดและยืดเยื้อน้อยที่สุด หรือ
- เริ่มผ่อนนโยบาย โดยคำนึงถึงผลกระทบต่อการเติบโตทางเศรษฐกิจในระยะยาว ซึ่งเป็นประเด็นที่ยากจะคาดเดาได้ ซึ่งท้ายที่สุดแล้วก็ต้องรอบทสรุปการประชุมในเดือนมีนาคม 2023 ว่า Fed จะเลือกเดินไปในทิศทางใด แต่อย่างไรก็ตาม เชื่อว่าการตัดสินใจจะยังมีความยืดหยุ่นไปตามสถานการณ์ที่จะเกิดขึ้นในแต่ละช่วงเวลา และนำไปสู่ปลายทางในการยุติปัญหาเงินเฟ้อ พร้อมกับการประคองเศรษฐกิจให้รอดพ้นจากภาวะเศรษฐกิจถดถอยได้
2.การวิเคราะห์ทางการเงิน & เศรษฐศาสตร์การเงิน